b'\n_START_ARTICLE_\nVitebsko vaivada\n_START_PARAGRAPH_\nVitebsko vaivada (lenk. Wojewoda witebscy) \xe2\x80\x93 auk\xc5\xa1\xc4\x8diausias Lietuvos Did\xc5\xbeiosios kunigaik\xc5\xa1tyst\xc4\x97s Vitebsko vaivadijos ir vienas i\xc5\xa1 Abiej\xc5\xb3 Taut\xc5\xb3 Respublikos Senato pareig\xc5\xabn\xc5\xb3._NEWLINE_1772 m. panaikinus Vitebsko vaivadij\xc4\x85, iki Tre\xc4\x8diojo Abiej\xc5\xb3 Taut\xc5\xb3 Respublikos padalijimo 1795 m. Vitebsko vaivada buvo skiriamas nominaliai, kaip titulas.\n_START_SECTION_\n\xc4\xaegaliojimai\n_START_PARAGRAPH_\nVitebsko vaivad\xc4\x85 skirdavo karalius, jis pareigas paprastai eidavo iki gyvos galvos. Vaivada buvo auk\xc5\xa1\xc4\x8diausias valstybin\xc4\x97s vald\xc5\xbeios pareig\xc5\xabnas vaivadijoje, vaivadijos bajor\xc5\xb3 vadas ir vaivadijos bajor\xc5\xb3 pa\xc5\xa1auktini\xc5\xb3 kariuomen\xc4\x97s vadas. Jo kompetencijai buvo priskirti administracijos, karo ir teismo reikalai. Jis taip pat r\xc5\xabpinosi vaivadijos miest\xc5\xb3, apsauga ir tvarka, pri\xc5\xbei\xc5\xabr\xc4\x97jo j\xc5\xb3 matus, saikus ir kainas. Vaivados jurisdikcijai priklaus\xc4\x97 ir miest\xc5\xb3 \xc5\xbeyd\xc5\xb3 bendruomen\xc4\x97s._NEWLINE_Vaivada buvo Lietuvos Did\xc5\xbeiosios kunigaik\xc5\xa1tyst\xc4\x97s Pon\xc5\xb3 tarybos narys, o nuo 1569 m. Abiej\xc5\xb3 Taut\xc5\xb3 Respublikos senato nuolatinis narys. Senate Vitebsko vaivada tur\xc4\x97jo dvide\xc5\xa1imt penkt\xc4\x85 pagal rang\xc4\x85 pasaulie\xc4\x8di\xc5\xb3 pozicij\xc4\x85.'